 1 Ndị Eze 18  O wee ruo mgbe ọtụtụ ụbọchị gasịrị na okwu Jehova ruru Ịlaịja ntị nafọ nke atọ, sị: Gaa gosi Ehab onwe gị, nihi na ekpebisiwo m ike ime ka mmiri zoo nelu ala.Ya mere, Ịlaịja gara igosi Ehab onwe ya mgbe ụnwụ ahụ siri ike na Sameria.Ka nke a na-eme, Ehab kpọrọ Obedaya, bụ onye na-elekọta ezinụlọ ya. Obedaya bụ onye na-atụ egwu Jehova nke ukwuu.Ọ bụ ya mere na mgbe Jezibel bipụrụ ndị amụma Jehova, Obedaya kpọọrọ otu narị ndị amụma wee zoo ha mmadụ iri ise mmadụ iri ise nọgba, o wee na-enye ha ihe oriri na mmiri.Ehab wee gwa Obedaya, sị: Gaa gburugburu ala a ruo nisi iyi niile nakwa niyi ndagwurugwu niile. Ikekwe, anyị ga-ahụ ahịhịa ndụ, ka anyị wee chebe ịnyịnya na ịnyịnya ibu anyị ndụ, ka a gharakwa ịla ụmụ anụmanụ anyị niyi ọzọ.Ya mere, ha kere ala ahụ ha ga-esi na ya gafere netiti onwe ha. Ehab si otu ụzọ gawa naanị ya, Obedaya sikwa ụzọ ọzọ gawa naanị ya.Ka Obedaya nọ na-aga nụzọ, lee, Ịlaịja bịara izute ya. Ọ matara onye ọ bụ ozugbo. O wee gbuo ikpere nala, kpudo ihu nala wee sị: Ọ bụ gị bụ onye a, onyenwe m Ịlaịja?O wee sị ya: Ọ bụ m. Gaa gwa onyenwe gị, sị, Ịlaịja abịala.Ma ọ sịrị: Olee mmehie m mere nke mere ị ga-eji chọọ inyefe ohu gị naka Ehab ka o gbuo m?Dị nnọọ ka Jehova bụ Chineke gị dị ndụ, ọ dịbeghị mba ma ọ bụ alaeze ebe onyenwe m na-ezigabeghị ozi ka a chọọ gị. Mgbe ha sịrị, Ọ nọghị ebe a, ọ na-eme ka alaeze ahụ na mba ahụ ṅụọ iyi na ha ahụghị gị.Ugbu a ị na-asị, Gaa gwa onyenwe gị, sị: Ịlaịja abịala.Ọ ga-erukwa na mgbe m si nebe ị nọ pụọ, mmụọ Jehova ga-ebuga gị nebe m na-agaghị ama; mgbe ahụ kwa, ya abụrụ na mụ agawo kọọrọ Ehab, ọ gaghịkwa ahụ gị, ọ ga-egbukwa m, nihi na ohu gị bụ onye na-atụ egwu Jehova malite na nwata.Ọ bụ na a gwabeghị onyenwe m ihe m mere mgbe Jezibel gburu ndị amụma Jehova, otú m si zoo ụfọdụ ndị amụma Jehova, otu narị ndị ikom, mmadụ iri ise mmadụ iri ise nọgba, ma na-enye ha ihe oriri na mmiri?Ugbu a ị na-asị, Gaa gwa onyenwe gị, sị: Ịlaịja abịala. Ọ ga-egbukwa m.Otú ọ dị, Ịlaịja sịrị: Dị nnọọ ka Jehova nke ụsụụ ndị agha dị ndụ, bụ onye m guzo nihu ya, m ga-egosi ya onwe m taa.Ya mere, Obedaya gawara izute Ehab ma kọọrọ ya; Ehab wee gaa izute Ịlaịja.O wee ruo na ngwa ngwa Ehab hụrụ Ịlaịja, Ehab sịrị ya ozugbo ahụ: Ọ bụ gị bụ onye a, onye na-ewetara Izrel nsogbu?O wee sị: Ọ dịghị nsogbu m wetaara Izrel, kama ọ bụ gị na ụlọ nna gị wetaara Izrel nsogbu, nihi na unu ahapụwo ihe Jehova nyere niwu, unu wee soro Bel.Ugbu a, zipụ ozi, kpọkọtara m Izrel dum nUgwu Kamel nakwa narị ndị amụma Bel anọ na iri ise nakwa narị mmadụ anọ bụ ndị amụma nke ogwe osisi dị nsọ, bụ ndị na-eri ihe na tebụl Jezibel.Ehab wee zipụ ozi netiti ụmụ Izrel niile wee kpọkọta ndị amụma ahụ nUgwu Kamel.Ịlaịja wee bịakwute ìgwè mmadụ ahụ dum wee sị ha: Ruo ole mgbe ka unu ga na-enwe echiche abụọ dị iche? Ọ bụrụ na ọ bụ Jehova bụ ezi Chineke, sowenụ ya; ma ọ bụrụ na ọ bụ Bel, sowenụ ya. Ha azaghị ya ihe ọ bụla.Ịlaịja wee sị ndị ahụ: Ọ bụ m bụ onye amụma Jehova fọdụrụ, naanị m, ebe ndị amụma Bel dị narị ndị ikom anọ na iri ise.Ka ha kpụnye anyị ụmụ oké ehi abụọ, ka ha onwe ha họrọkwa otu nwa oké ehi ma bọkasịa ya, dokwasịkwa ya nelu nkụ, ma ha agaghị etinye ya ọkụ. Mụ onwe m kwa ga-akwadebe nwa oké ehi nke ọzọ, m ga-edokwasịkwa ya nelu nkụ, ma agaghị m etinye ya ọkụ.Unu ga-akpọkukwa aha chi unu, ma mụ onwe m ga-akpọku aha Jehova; ọ ga-erukwa na ezi Chi nke ji ọkụ za, ọ bụ ya bụ ezi Chineke. Ha niile wee zaa, sị: Nke ahụ dị mma.Ịlaịja wee sị ndị amụma Bel: Họrọnụ nonwe unu otu nwa oké ehi, burukwanụ ụzọ kwadebe ya, nihi na ọ bụ unu ka nọnụ ọgụgụ; kpọkuokwanụ aha chi unu, ma unu agaghị etinye ya ọkụ.Ya mere, ha weere nwa oké ehi ahụ o nyere ha. Ha wee kwadebe ya, ha nọkwa na-akpọku aha Bel malite nụtụtụ ruo nehihie, sị: Bel, za anyị! Ma a nụghị olu ọ bụla, ọ dịghịkwa onye na-azaghachi. Ha wee na-awụgharị gburugburu ebe ịchụàjà ahụ nke ha rụrụ.O wee ruo nehihie na Ịlaịja malitere ịkwa ha emo, sị: Kpọkusienụ ya ike, nihi na chi ka ọ bụ; nihi na ọ ghaghị ịbụ na o nwere ihe na-echegbu ya, nsị na-akpakwa ya, o wee gawa mposi. Ma ọ bụ, ọ pụrụ ịbụ na ọ na-arahụ ụra, kwesịkwa iteta!Ha wee malite ịkpọkusi ya ike, jirikwa daga na ube na-amakasị onwe ha dị ka omenala ha si dị, ruo mgbe ha mere ka ọbara na-agba ha nahụ.O wee ruo na ozugbo ehihie gafere, ha nọ na-eme dị ka ndị amụma ruo noge e ji achụ àjà ọka, a nụghị olu ọ bụla, ọ dịghịkwa onye na-azaghachi, ọ dịghịkwa onye na-aṅa ntị.Nikpeazụ, Ịlaịja gwara ndị ahụ niile, sị: Bịanụ. Ya mere, ndị ahụ niile bịakwutere ya. O wee rụzie ebe ịchụàjà Jehova nke e tidara etida.Ya mere, Ịlaịja buuru nkume iri na abụọ dị ka ole ebo ụmụ Jekọb dị, bụ onye okwu Jehova ruru ntị, sị: Izrel ka aha gị ga-abụ.O wee jiri nkume ndị ahụ wuo ebe ịchụàjà naha Jehova, gwuokwa olulu, nke há ka ebe a ghara mkpụrụ juru ihe ọtụtụ sia abụọ, gburugburu ebe ịchụàjà ahụ.Mgbe o mesịrị nke ahụ, o doro nkụ nusoro wee bọkasịa nwa oké ehi ahụ ma dokwasị ya nelu nkụ ahụ. O wee sị: Gbajuonụ nnukwu ite anọ mmiri ma wụọ ya nelu àjà nsure ọkụ nakwa nelu nkụ ahụ.O wee sị: Meenụ ya ọzọ. Ha wee mee ya ọzọ. Ma ọ sịrị: Meekwanụ ya nke ugboro atọ. Ha wee mee ya nke ugboro atọ.Mmiri ahụ wee si otú a gazuo gburugburu ebe ịchụàjà ahụ, ọ gbajukwara olulu ahụ mmiri.O wee ruo noge e ji achụ àjà ọka na Ịlaịja onye amụma bịarutere nso, sị: Jehova bụ Chineke Ebreham, Aịzik na Izrel, ka a mara taa na ị bụ Chineke nIzrel nakwa na m bụ ohu gị nakwa na ọ bụ dị ka okwu gị si dị ka m mere ihe ndị a niile.Biko, za m, Jehova, biko, za m, ka ndị a wee mara na ọ bụ gị, Jehova, bụ ezi Chineke, na gị onwe gị emewokwa ka obi ha chigharịa.Ọkụ nke Jehova wee daa repịa àjà nsure ọkụ ahụ na nkụ ahụ na nkume ndị ahụ na ájá, ọ mịkọkwaara mmiri dị nolulu ahụ.Mgbe ndị ahụ niile hụrụ ya, ha gburu ikpere nala ozugbo, kpudo ihu nala, wee sị: Ọ bụ Jehova bụ ezi Chineke! Ọ bụ Jehova bụ ezi Chineke!Ịlaịja wee sị ha: Jidenụ ndị amụma Bel! Unu ekwela ka otu nime ha gbapụ! Ha jichiri ha ozugbo, Ịlaịja wee kpụrute ha niyi ndagwurugwu Kaịshọn wee gbuo ha nebe ahụ.Ịlaịja wee sị Ehab: Lawa, rie ihe, ṅụọkwa ihe ọṅụṅụ; nihi na ụda nke mkpọtụ oké mmiri ozuzo na-ada.Ehab wee lawa ịga rie ihe nakwa ịṅụ ihe ọṅụṅụ. Ma Ịlaịja gbagooro nelu ugwu Kamel wee hulata ala ma kpunye ihu ya nagbata ikpere ya abụọ.O wee sị onye na-ejere ya ozi: Biko, gbagoo. Lee anya ná mpaghara oké osimiri. Ya mere, ọ gbagooro lee anya wee sị: Ọ dịghị ihe m hụrụ ma ọlị. O wee sị, Gbagoo ọzọ, ruo ugboro asaa.O wee ruo na nke ugboro asaa na ọ sịrị: Lee! E nwere obere ígwé ojii dị ka ọbụ aka mmadụ nke si noké osimiri na-apụta. O wee sị: Gaa sị Ehab, Kwadebe ụgbọ ịnyịnya gị! Gbadawakwa ka oké mmiri ozuzo ghara igbochi gị ịla!O wee ruo na mgbe nke a na-eme, ígwé ojii na ifufe mere ka eluigwe gbachie, nnukwu mmiri wee malite izo. Ehab nọkwa na-agba ụgbọ ịnyịnya wee ruo Jezril.Aka Jehova dịkwasịrị Ịlaịja, o wee kee ájị núkwù, buru Ehab ụzọ gbaruo Jezril. 